**Výzva na určenie predpokladanej hodnoty zákazky a na predloženie cenovej ponuky na podľa ustanovenia § 117 zák. č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov
(ďalej len „ZVO“)**

Mestská časť Bratislava-Petržalka v súlade so ZVO týmto vyzýva na predloženie cenovej ponuky
na zákazku verejného obstarávania.

1. **Identifikácia verejného obstarávateľa :**

**Názov :** **Mestská časť Bratislava-Petržalka**

**Sídlo:** Kutlíkova 17, 852 12 Bratislava

**IČO :** 00 603 201

**Zastúpenie** Ing. Ján Hrčka, starosta

**Kontaktná osoba pre predmetnú zákazku:**

Mgr. Michaela Matúšková, 0947 487 182, michaela.matuskova@petrzalka.sk

1. **Názov zákazky:** „Injektáž inváznej dreviny pajaseňa žliazkatého (Ailanthus altissima)“
2. **CPV kódy Zatriedenie predmetu zákazky** podľa spoločného slovníka obstarávania:

 03452000-3 Stromy

77000000-0 Poľnohospodárske, lesnícke, záhradnícke služby a služby v oblasti akvakultúry a včelárstva

77211500-7 Údržba stromov

1. **Lehota a miesto na predkladanie cenových ponúk:**

Elektronickú ponuku uchádzači vložia vyplnením ponukového formulára a vložení požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/sk.> v lehote **najneskôr do 3.11.2022 do 10:00 hod.** Ponuky doručené po lehote na predkladanie ponúk nebudú akceptované a nebudú predmetom vyhod­nocovania.

1. **Miesto dodania predmetu zákazky** :

Bratislava-Petržalka . Miesto bude upresnené v objednávke.

1. **Čas trvania zákazky:**

Injektáž sa bude robiť vo vegetačnom období po olistení drevín. Zmluva bude uzatvorená na 3 roky odo dňa právoplatnosti zmluvy alebo do vyčerpania celkového finančného limitu podľa toho, ktorá z uvedených skutočností nastane skôr.

1. **Predpokladaná hodnota zákazky/množstvo/rozsah plnenia:**

Predpokladaná hodnota zákazky bude určená na základe tohto prieskumu trhu v systéme Josephine a bude určená ako priemer cenových ponúk, pričom v prípade ak to umožňuje ZVO, tak bude tento prieskum trhu zároveň použitý na výber dodávateľa.

1. **Opis predmetu zákazky/špecifikácia služieb:**

Predmetom zákazky je „Injektáž inváznej dreviny pajaseňa žliazkatého (Ailanthus altissima)“

, pričom na chemickú likvidáciu pajaseňa bude použitá injekčná metóda, pri ktorej sa chemická látka (herbicíd) s uvedenou účinnou zložkou vpravuje do kmeňa dreviny v minimálnom množstve 2 ml koncentrovaného herbicídu (480 g/l) na jeden vpich.

Vpich alebo sa realizuje navŕtaním vŕtačkou alebo zaseknutím ručnou sekerou do kmeňa dreviny po jeho obvode s okamžitým vpravením uvedeného herbicídu tak, aby kvapalina nevytiekla.

Počet vpichov : 1 vpich na každých 7,5 cm obvodu kmeňa aplikáciou do kmeňa pod hlavným rozkonárením v celkovom maximálnom počte 50 000 vpichov. Vpichy sa aplikujú v pravidelných intervaloch po celom obvode.

Aplikáciu nie je možnérealizovať v prípade daždivého počasia.

Prípravok , ktorý bude použitý musí byť registrovaný a povolený v SR.

ZOZNAM autorizovaných prípravkov na ochranu rastlín a prípravkov na ochranu rastlín povolených na paralelný obchod v tomto zozname musí byť prípravok zapísaný. Tým bude registrovaný a povolený v SR. Zoznam (uvedený v prílohe č. 4 tejto Výzvy).

Predmet zákazky je opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ výrobku, alebo výrobok konkrétneho výrobcu, verejný obstarávateľ umožní nahradiť takýto výrobok ekvivalentným výrobkom alebo ekvivalentom technického riešenia pod podmienkou, že ekvivalentný výrobok alebo ekvivalentné technické riešenie bude spĺňať úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré sú uvedené technológie a zariadenia určené. Pri výrobkoch, príslušenstvách konkrétnej značky, uchádzač môže predložiť aj ekvivalenty inej značky v rovnakej alebo vyššej kvalite.

1. **Možnosť rozdelenia predmetu zákazky na časti:**

Rozdelenie predmetu zákazky na samostatné časti nie je možné.

1. **Podmienky financovania:**

Na predmet zákazky verejný obstarávateľ neposkytuje žiadne preddavky ani zálohové platby. Predmet zákazky sa bude financovať z rozpočtových prostriedkov verejného obstarávateľa a na základe faktúry, v ktorej je dodávateľ povinný uviesť jednotlivé položky a celkovú cenu bez DPH a vrátane DPH. Dodávateľ má právo fakturovať po poskytnutí služieb na základe objednávky verejného obstarávateľa.

Splatnosť faktúry je 30 kalendárnych dní odo dňa doručenia faktúry a nárok na zaplatenie dohodnutej ceny vzniká až po riadnom a včasnom poskytnutí služby, dodaní tovaru, uskutočnení stavebných prác. Faktúra musí obsahovať náležitosti v zmysle § 71 zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra nebude obsahovať zákonom predpísané náležitosti alebo bude obsahovať chybné údaje, je objednávateľ oprávnený vrátiť ju dodávateľovi na doplnenie alebo opravu. V takomto prípade sa preruší plynutie lehoty splatnosti faktúry a nová lehota začne plynúť dňom nasledujúcim po dni doručenia opravenej alebo doplnenej faktúry objednávateľovi.

1. **Typ zmluvy:**

Zmluva na poskytnutie služieb (uvedená v prílohe č. 2 tejto Výzvy)

1. **Podmienky účasti uchádzačov vo verejnom obstarávaní týkajúce sa osobného postavenia:**

Informácie a formálne náležitosti nevyhnutné na splnenie podmienok účasti týkajúce sa

osobného postavenia:

1. podmienka účasti v § 32 ods. 1 písm. e) ZVO – je oprávnený dodávať tovar, uskutočňovať stavebné práce alebo poskytovať službu, ktorá zodpovedá predmetu zákazky.
Uchádzač predloží v ponuke sken dokladu o oprávnení dodávať tovar, uskutočňovať stavebné práce a lebo poskytovať službu vo vzťahu k predmetu zákazky.
2. podmienka účasti uvedená v § 32 ods. 1 písm. f) ZVO – nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu – uchádzač predloží sken podpísaného čestného vyhlásenia podľa prílohy č. 3 tejto Výzvy.

Ak verejný obstarávateľ zistí, že uchádzač má uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, bude vylúčený. Verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) alebo ak u neho existuje dôvod na vylúčenie podľa § 40 ods. 6 písm. f).
3. **Podmienky účasti týkajúce sa odbornej a technickej spôsobilosti:**

Neuplatňuje sa

1. Obsah cenovej ponuky:

Požadujeme aby ponuka obsahovala nasledovné doklady a údaje:

1. Návrh na plnenie tejto výzvy (uvedený v prílohe č. 1 tejto Výzvy) podpísaný uchádzačom alebo osobou oprávnenou konať za uchádzača.

Navrhovaná cena musí byť stanovená v zmysle § 3 zákona č. 18/1996 Z. z. o cenách v znení neskorších predpisov ako aj Vyhlášky MF SR č. 87/1996 Z.z. , ktorou sa vykonáva zákon NR SR č.18/1996 Z.z. v znení neskorších predpisov.

Navrhovaná cena musí byť vyjadrená v € s presnosťou na dve desatinné miesta. Ak uchádzač nie je platcom DPH, uvedie navrhovanú zmluvnú cenu celkom a na skutočnosť, že nie je platcom DPH upozorní.

b) podpísaný návrh zmluvy uvedený v prílohe č. 2 tejto Výzvy

c) podpísané čestné vyhlásenie podľa prílohy č. 3 tejto Výzvy

1. **Kritériá na vyhodnotenie ponúk:**

Ponuky uchádzačov sa budú vyhodnocovať na základe **najnižšej celkovej ceny za predmet zákazky** **v EUR s DPH** .

Úspešným uchádzačom sa stane uchádzač, ktorý predloží najnižšiu celkovú cenu za predmet zákazky vrátane DPH.

Celková cena za predmet zákazky musí zahŕňať všetky náklady spojené s poskytnutím služby, dodaním tovaru, uskutočnením stavebných prác.

1. **Náklady na ponuku:**

Všetky náklady a výdavky spojené s prípravou a predložením ponuky znáša uchádzač
bez finančného nároku voči verejnému obstarávateľovi, bez ohľadu na výsledok verejného obstarávania.

1. **Iné požiadavky na predloženie cenovej ponuky:**

Poskytnutie služby na základe zmluvy musí byť v súlade najmä s vyhláškou MŽP SR č. 450/2019 ktorou sa ustanovujú podmienky a spôsoby odstraňovania inváznych nepôvodných druhov.

1. **Vylúčenie uchádzača:**

Mestská časť Bratislava-Petržalka si vyhradzuje právo vylúčiť uchádzača alebo jeho ponuku z procesu obstarávania, ak:

* falšované alebo pozmenené doklady, (zmena/úprava zmluvy sa považuje za pozmenený doklad uchádzač nesplnil stanovené podmienky účasti,
* uchádzač nepreukázal splnenie podmienok účasti stanovenými dokladmi alebo nedoručil požadované vysvetlenie alebo doplnenie dokladov preukazujúcich splnenie podmienok účasti v lehote stanovenej v žiadosti o vysvetlenie alebo doplnenie dokladov,
* uchádzač vo svojej ponuke uviedol nepravdivé alebo zámerne skreslené údaje, alebo predložil),
* ponuka uchádzača nespĺňa požiadavky na predmet obstarávania,
* uchádzač sa v predchádzajúcom dodávateľskom záväzkovom vzťahu uzavretom s Mestskou časťou Bratislava-Petržalka dopustil podstatného porušenia zmluvných povinností.
1. **Použitie elektronickej aukcie:**

Nie

1. **Doplňujúce informácie:**

Mestská časť si vyhradzuje právo neprijať ani jednu z predložených ponúk.

Proti rozhodnutiu verejného obstarávateľa pri postupe zadávania zákazky postupom podľa § 117 zákona o verejnom obstarávaní nie je možné podať námietky v zmysle platného zákona.

Vyhodnotenie ponúk z hľadiska splnenia požiadaviek na predmet zákazky a vyhodnotenie splnenia podmienok účasti sa uskutoční po vyhodnotení ponúk na základe kritérií
na vyhodnotenie ponúk (§ 66 ods. 7 ZVO). Po vyhodnotení ponúk na základe kritérií na hodnotenie ponúk, verejný obstarávateľ vyhodnotí splnenie podmienok účasti a požiadaviek
na predmet zákazky u uchádza, ktorý sa umiestnil na prvom mieste v poradí.

1. **Dôvody zrušenia obstarávania:**

Nebola predložená žiadna ponuka.

Ani jeden uchádzač nesplnil podmienky výzvy a požiadavky na predmet zákazky.

Zmenili sa okolnosti, za ktorých bola výzva zverejnená.

Cena ponúknutá uchádzačmi za predmet zákazky je vyššia ako predpokladaná hodnota zákazky.

Predložené ponuky budú nevýhodné pre verejného obstarávateľa alebo budú v rozpore
s finančnými možnosťami verejného obstarávateľa.

Mestská časť si vyhradzuje právo toto obstarávanie zrušiť, a to aj bez uvedenia dôvodu. O zrušení obstarávania budú všetci uchádzači písomne upovedomení.

Verejný obstarávateľ si vyhradzuje právo neuzavrieť s úspešným uchádzačom zmluvu v prípade, ak by táto zmluva obsahovala ustanovenia zvlášť nevyhovujúce pre objednávateľa.

1. **Informácia o výsledku vyhodnotenia ponúk uchádzačom:**

Verejný obstarávateľ po vyhodnotení ponúk bezodkladne pošle všetkým uchádzačom informáciu o výsledku vyhodnotenia ponúk. Úspešnému uchádzačovi oznámi, že jeho ponuku prijíma, ostatným oznámi, že neuspeli.

1. **Ďalšie informácie verejného obstarávateľa:**  Nie sú.

V Bratislave, dňa: 21.10.2022

Prílohy:

Príloha č.1\_Návrh na plnenie

Príloha č.2\_Zmluva

Príloha č.3\_Čestné vyhlásenie

Príloha č.4\_ Vestnik\_POR\_2022 (1)